רחל אבישר-אבלס

רחל אבישר-אבלס (נולדה ב-2 בנובמבר 1969) היא עורכת דין ישראלית. החל מ-2018 מכהנת כפרקליטת מחוז מרכז (פלילי) בפרקליטות המדינה.

== ביוגרפיה ==
נולדה לרוזה ובן ציון אבישר. היא בעלת תואר ראשון במשפטים מאוניברסיטת תל אביב<ref>[https://twitter.com/TAU_LAW/status/948864892035059712 ציוץ של הפקולטה למשפטים ע"ש בוכמן אוניברסיטת תל אביב ברשת החברתית טוויטר], 4 בינואר 2018.</ref> ותואר שני במשפטים בהצטיינות מאוניברסיטת בר-אילן.

=== פרקליטות המדינה ===
בשנת 1995 החלה להתמחות בפרקליטות המדינה, והחל מ-1996 החלה לעבוד כפרקליטה במחוז מרכז של הפרקליטות, שימשה מנהלת מחלקה (החל מ-2012),<ref>[https://www.odata.org.il/dataset/73be0bc5-5b74-4e16-9357-8f8cc6e8a6be/resource/379cbc9c-e140-45a1-b6f3-b17d74c1164e/download/-.pdf הסדר למניעת ניגוד עניינים בהעסקה של רחל אבישר-אבלס], 3 במאי 2018.</ref> אחראית תחום תיקי ההמתה במרחב שפלה, תחום חומרי חקירה וחסיונות, וראש צוות פרקליטים.

במסגרת תפקידיה ניהלה אבישר-אבלס במהלך השנים תיקים רבים, ביניהם תיקי ארגוני הפשיעה דוגמת "חוט השני" במסגרתו נעצר ונכלא העבריין חגי זגורי (אחיו של יניב זגורי), משפחת שורפי<ref></ref> ומשפחת ואבו שחאדה (תיק שכלל 25 נאשמים),<ref></ref> ותיקים מתוקשרים דוגמת רצח נשותיו של שמעון קופר,<ref>[https://www.gov.il/he/Departments/news/31-07-16-01 הרשעת שמעון קופר ברצח שתי נשותיו], באתר משרד המשפטים.</ref> ועוד.<ref></ref> כן ניהלה תיקי שחיתות שלטונית כתיק מחמוד חדיגה ראש העיר קלנסווה, וסיני גלבוע סגן ראש עיריית פתח תקווה. מטפלת בתיק אפי נוה ואתי כרייף, ועוד.

=== פרקליטת מחוז מרכז (פלילי) ===
בינואר 2018 נבחרה לכהן כפרקליטת מחוז מרכז (פלילי).<ref>[https://www.gov.il/he/departments/news/03-01-18-01 מינויים חדשים לראש מחלקת בג"צים בפרקליטות ופרקליטת מחוז מרכז (פלילי)], באתר משרד המשפטים.</ref> במסגרת תפקידה ליוותה והובילה אבישר-אבלס לאורך שנים את תיק הפיגוע בדומא מתחילתו, החל מהחקירה הסמויה שנערכה בהיותה פרקליטה במחוז, ועד מתן גזר דינו של עמירם בן אוליאל אשר ניתן בהיותה פרקליטת המחוז.<ref></ref><ref>[https://www.honenu.org.il/פרשת-דומא-התיק-נגד-רכז-הנוער-יסגר-מחוסר/ פרשת דומא: התיק נגד רכז הנוער יסגר מחוסר אשמה!], באתר חננו.</ref><ref></ref><ref></ref> במסגרת תפקידה מובילה את תיק פרשת מינויי שופטים תמורת שוחד.

בדצמבר 2019, במסגרת המאבק בין שר המשפטים אמיר אוחנה והיועץ המשפטי לממשלה אביחי מנדלבליט על מינוי ממלא מקום לתפקיד פרקליט המדינה, ציין השר את קידומה המהיר של אבישר-אבלס בפרקליטות המדינה.<ref></ref> יצוין כי המועמדת בה בחר באותה עת השר אוחנה לתפקיד ממלא המקום, אורלי בן-ארי, כפופה בתפקידה לאבישר-אבלס, והאחרונה אף זכתה בהתמודדות בין שתיהן על תפקיד פרקליטת המחוז (פלילי).<ref>[https://twitter.com/chenmaanit7/status/1206874868387663872 ציוץ של כתב גלובס חן מענית ברשת החברתית טוויטר], 17 בדצמבר 2019.</ref> במאי 2020 הייתה אבישר-אבלס בין בכירי הפרקליטות שתקפו בחריפות את ממלא מקום דן אלדד, בטענה שבדיקה שפתח כנגד היועץ מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

== חיים אישיים ==
נשואה לעורך הדין רמי אבלס<ref>[https://twitter.com/AbelesRammy רמי אבלס ברשת החברתית טוויטר]</ref> ואם לשלוש בנות.

== קישורים חיצוניים ==
* [https://www.gov.il/he/Departments/General/central-criminal-about על אודות פרקליטות מחוז מרכז (פלילי)], באתר משרד המשפטים
* 
* אסתי פרז, [https://www.kan.org.il/item/?itemid=32705 "בית המשפט קבע כי בפרשת דומא התקיימה תשתית טרור מסוכנת"] - ראיון עם אבישר-אבלס, באתר כאן, 20 ביוני 2018

== הערות שוליים ==

קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:פרקליטות מחוזיות
קטגוריה:פרקליטי מחוז מרכז
קטגוריה:ישראליות שנולדו ב-1969
קטגוריה:ישראלים שנולדו ב-1969